paragraph_text: Slovenska inačica opremljena je topom AK-306 promjera 30 milimetara, dvama gumenim čamcima, komorom za dekompresiju namijenjenu roniocima, dvjema strojnicama promjera 14,5 milimetara, ima 16 lakih protuzračnih raketnih sustava tipa Igla, radijski navođeni protubrodski raketni sustav Šturm i infracrvene mamce tipa PK-10. Slovenski ratni brod pokreće tri motora tipa 4000 njemačkog proizvođača MTU Friedrichshafen GmbH snage 2.880 kW svaki. Dugačak je 49 metara, a širok 9,2 metra.